Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 308

4. A ROMA EDEM program bemutatása Az egyenlõ bánásmódot elõsegítõ európai és nemzeti jogszabályok az elmúlt évtizedben jelentõsen kibõvültek, ám ennek ellenére a diszkriminációellenes jogalkotás hatékonysága, hatályosulása – hazai tapasztalataink szerint is – kívánni valót hagy maga után. Felismerve ezt a jogi szabályozás betûje és a gyakorlat közötti szakadékot, azonosultunk a ROMA EDEM projekt céljaival, csatlakoztunk 2004-ben a projektet koordináló spanyol Fundación Secretariado Gitano (FSG) szervezethez, hogy hozzájáruljunk a diszkriminációellenes jogalkotás és az intézményi gyakorlat közötti diszkrepancia csökkentéséhez nemzetközi és hazai szinten. Ezen általános cél elérése érdekében a projekt képzési és figyelemfelkeltõ tevékenységet folytatott elsõsorban a diszkriminációellenes jogalkotás és a helyi szintû oktatási és foglalkoztatási politikák területén, valamint a roma/utazó szervezetek felkészítése terén valamennyi részt vevõ partner-országban (Spanyolország, Magyarország, Portugália, a Cseh Köztársaság, Egyesült Királyság – Észak-Írország –, valamint Románia). A projekt öt, az egyenlõ bánásmód elõsegítésének területén mûködõ nemzeti szakosodott szerv és két, a diszkrimináció elleni küzdelemben biztos tapasztalatokkal rendelkezõ nem kormányzati szerv transznacionális szövetsége révén ötvözte az egyes országok helyi gyakorlatát, valamint az európai módszereket. A projekt kétéves megvalósítási szakaszának második évében szemináriumot rendeztünk „Oktatási Integráció Magyarországon” címmel, ezenkívül közremûködtünk egy „Helyes Gyakorlat Kézikönyv” anyagának összeállításában és terjesztésében. A helyes gyakorlatokat tartalmazó füzet összeállításának célja az volt, hogy hasznos támogató eszközként sikeres és átadható modelleket kínáljon az egyenlõ bánásmód elõsegítése területén, s tanulmányozza azokat az elemeket, amelyek közösek ezekben a gyakorlatokban. A kiválasztott hat gyakorlat közül három, Spanyolországból, Portugáliából és Magyarországról elsõsorban a roma foglalkoztatás elõsegítésével foglalkozik, míg a másik három, Romániából, a Cseh Köztársaságból és Észak-Írországból a romáknak a különbözõ szintû oktatáshoz való hozzáférését, valamint a kulturális sokféleségnek oktatási intézmények általi kezelését vizsgálja. Az alábbiakban foglalhatók össze a kiválasztott helyes gyakorlatok közös kulcselemei, amelyek sikeressé és megvalósíthatóvá teszik azokat más hasonló helyzetekben is: integrált módszereket alkalmaznak; a roma közösségeket és szervezeteket bevonják az irányításba és fejlesztik azok önérvényesítõ képességét; interkulturális munkacsoportokat mûködtetnek; célzott, de nem szegregált szolgáltatásokat nyújtanak; erõs partnerségi viszonyt alakítanak ki a programban részt- 2007/67/II. szám vevõk között; lehetõséget teremtenek arra, hogy közvetlen adatgyûjtés útján feltérképezhetõk legyenek a diszkriminációellenes intézkedések megfogalmazásához szükséges számok, adatok. A „Helyes Gyakorlat Kézikönyv”-et angol, spanyol, portugál, magyar, román, cseh és romani nyelven adta ki a projekt. Elkészítettünk továbbá egy nagyon közérthetõ nyelven megfogalmazott brosúrát a hátrányos megkülönböztetésrõl, amellyel az volt a célunk, hogy elõsegítsük a diszkrimináció eseteinek felismerését, értelmezését és tájékoztatást nyújtsunk a jogorvoslati lehetõségekrõl. A ROMA EDEM projekt keretében, annak anyagi támogatásával elkészített kiadványainkat magyarországi roma szervezeteknek és esélyegyenlõséggel foglalkozó társadalmi szervezõdéseknek, valamint kormányszerveknek küldtük meg, és hozzáférhetõvé tettük a tájékozató brosúrát a hozzánk forduló ügyfelek számára is. Értékelve az Európai Uniós tagságunkból fakadó partnerségünket a különbözõ uniós antidiszkriminációs projektekben, meg kell állapítanunk, hogy azok nagyszerû lehetõséget biztosítottak számunkra ahhoz, hogy kapcsolatba kerüljünk a más országokban kisebbségi jogvédelemmel foglalkozó szervezetekkel, és hozzásegíthettünk hazai roma szervezeteket ahhoz, hogy nemzetközi kapcsolatokat építhessenek ki. Nem kevésbé jelentõs azonban az sem, hogy a projektek adta pénzügyi lehetõségek keretei között az oktatás és foglalkoztatás területén hiánypótló országos szakmai fórumokat szervezhettünk. Az EQUINET-ben, a ROMA EDEM-en, valamint más európai uniós projektben való partnerség azonban csak önrész vállalásával lehetséges (ez az EQUINET esetében 1000 euró/év, a ROMA EDEM esetében 2200 euró/év volt). Kérdéses, hogy intézményünk csökkentett költségvetési keretei milyen hatással lehetnek nemzetközi aktivitásunkra. V. A szociális problémák és a szegénység – a kisebbségi ombudsman szemével

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes